Naslli mahsulotni (materialni) eksport va import qilish tartibi toʻgʻrisidagi Nizomni tasdiqlash haqida
(resolution, 2023-12-29)

“Naslchilik toʻgʻrisida”gi Oʻzbekiston Respublikasi Qonuniga muvofiq hamda Oʻzbekiston Respublikasi Prezidentining “Qonunlarning havolaki normalarini amalga oshirishga qaratilgan normativ-huquqiy va boshqa hujjatlarni ishlab chiqish rejalarini tasdiqlash toʻgʻrisida” 2013-yil 15-iyuldagi PQ-2003-son qarorini ijro etish yuzasidan Vazirlar Mahkamasi qaror qiladi: 1. Naslli mahsulotni (materialni) eksport va import qilish tartibi toʻgʻrisidagi nizom ilovaga muvofiq tasdiqlansin. 2. Vazirliklar va idoralar bir oy muddatda oʻzlari tomonidan qabul qilingan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari axborot-tahlil departamentiga yuklansin. 1. Ushbu Nizom chorvachilikda naslchilikni yanada rivojlantirish va samaradorligini oshirish maqsadida ishlab chiqilgan hamda naslchilik subyektlari tomonidan naslli mahsulotni (materialni) eksport va import qilish tartibini belgilaydi. 2. Ushbu Nizomda quyidagi asosiy tushunchalardan foydalaniladi: naslchilik subyektlari — naslchilik ishi bilan shugʻullanuvchi ilmiy-tadqiqot muassasalari, korxonalar va xoʻjaliklar, seleksiya markazlari, ippodromlar, immunogenetik nazorat laboratoriyalari, nazorat-sinov stansiyalari, embrionlarni koʻchirib oʻtkazish (transplantatsiya) markazlari hamda boshqa yuridik va jismoniy shaxslar — naslli mahsulot egalari; nasldor hayvon — kelib chiqishi hujjatlar bilan tasdiqlangan, muayyan zotni takror koʻpaytirish uchun foydalaniladigan va belgilangan tartibda roʻyxatga olingan hayvon; naslli mahsulot (material) — nasldor hayvon, uning urugʻi va embrionlari, nasldor tuxum, ipak qurti urugʻi; sertifikat — nasldor hayvonning kelib chiqishi, mahsuldorligi va boshqa sifatlarini, shuningdek urugʻ yoki embrionning sifatini tasdiqlovchi hujjat; krosslar — turli liniyalarga mansub hayvonlarni juftlash natijasida olingan nasl; liniyalar — tipi va mahsuldorligiga koʻra oʻxshash boʻlgan, oʻz nasli orqali poda va zotga yaxshi taʼsir koʻrsatishning yuqori imkoniyatlariga ega boʻlgan hayvonlar; eksport qiluvchi — naslli mahsulotni (materialni) chetga olib chiquvchi naslchilik subyektlari; import qiluvchi — naslli mahsulotni (materialni) chetdan olib kiruvchi naslchilik subyektlari. 3. Naslli mahsulotni (materialni) eksport va import qilish: 2-ilovaga muvofiq chetga olib chiqiladigan naslli mahsulot (material); 3-ilovaga muvofiq chetdan olib kiriladigan naslli mahsulot (material) roʻyxatlariga muvofiq ushbu Nizomga 1-ilovaga binoan sxema boʻyicha amalga oshiriladi. Qonunchilikka muvofiq chetga olib chiqish yoki chetdan olib kirish taqiqlangan naslli mahsulotni (materialni) eksport yoki import qilishga yoʻl qoʻyilmaydi. 4. Naslli mahsulotni (materialni) tashqi savdo kontraktlari boʻyicha eksport yoki import qiluvchi naslchilik subyektlari tomonidan naslli mahsulot (material) toʻgʻrisidagi maʼlumotlar elektron raqamli imzodan foydalangan holda Interaktiv davlat xizmatlari yagona portali orqali Tashqi savdo operatsiyalari yagona elektron axborot tizimiga elektron shaklda kiritiladi. 5. Naslli mahsulotni (materialni) bojxonada rasmiylashtirishda eksport qiluvchi (import qiluvchi) qonunchilikda belgilangan hujjatlarga qoʻshimcha ravishda chetga olib chiqiladigan (chetdan olib kiriladigan) naslli mahsulotga (materialga) sertifikatni hamda naslli mahsulot (material) veterinariya talablariga muvofiqligini tasdiqlovchi hujjatlarni taqdim etgan holda davlat bojxona xizmati organlariga murojaat qiladi. 6. Eksport qiluvchi (import qiluvchi) naslli mahsulotni (materialni) xalqaro talablarga muvofiq maxsus transport vositasida va uning hayotiyligini taʼminlash uchun barcha zarur vositalar bilan jihozlangan maxsus tarada tashishni taʼminlashi kerak. 7. Naslli mahsulotni (materialni) chetga olib chiqish va chetdan olib kirishda yerdagi hayvonlar sogʻligʻi Xalqaro kodeksining veterinariya talablari bajarilishini nazorat qilish Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi tomonidan amalga oshiriladi. Naslli mahsulotni (materialni) chetga olib chiqish va chetdan olib kirishda veterinariya hujjatlari Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi tomonidan tasdiqlanadigan qoidalarga muvofiq rasmiylashtiriladi. 8. Import qiluvchi import qilinadigan naslli mahsulot (material) quyidagi talablarga muvofiq boʻlishini taʼminlaydi: a) goʻsht va sut qoramolchiligida — yoshi eng koʻpi bilan 18 oygacha boʻlgan zotdor urgʻochi buzoqlar, boʻgʻoz boʻlgan va kutilayotgan tugʻish vaqtidagi yoshi 36 oydan koʻp boʻlmaydigan, homilaning otasi toʻgʻrisidagi qoʻshimcha maʼlumotlar boʻlgan gʻunajinlar tanlanadi: nasldor buqalar: sof zotli, buqalar onasining 305 kunlik (laktatsiya davomidagi) sut mahsuldorligi 10 000 kilogrammdan kam boʻlmasligi va uning tarkibidagi yogʻ miqdori 3,6 foizni, oqsil miqdori 3,2 foizni tashkil qilishi zarur; podani toʻldiruvchi naslli yosh buqalar: sof zotli, buqalar onasining 305 kunlik (laktatsiya davomidagi) sut mahsuldorligi 11 000 kilogrammdan kam boʻlmasligi va uning tarkibidagi yogʻ miqdori 3,6 foizni, oqsil miqdori 3,2 foizni tashkil qilishi zarur; b) qoʻychilik va echkichilikda — mustahkam konstitutsiyali, Oʻzbekiston Respublikasining tuproq-iqlim sharoitlarida urchitish uchun mos keladigan yoshi 6 oylikdan qam boʻlmagan nasldor qoʻy va echkilar tanlanadi: nasldor qoʻchqorlar va takalarning yoshi 18 oygacha boʻlishi, podani toʻldiruvchi yosh nasldor qoʻchqorlar va takalarning yoshi 6 oylikdan 12 oylikgacha boʻlishi hamda Oʻzbekiston Respublikasida urchitiladigan zotlarga mos kelishi zarur; v) tuyachilikda — yosh naslli tuyalarning yoshi 1 — 3 yoshgacha boʻlishi, shuningdek nasldor tuyalarning yoshi 36 oylikdan kam boʻlmasligi zarur hamda ularning zoti Oʻzbekiston Respublikasining tuproq-iqlim sharoitlarida urchitishga muvofiq keladiganlari tanlanadi; g) yilqichilikda — mustahkam konstitutsiyali, Oʻzbekiston Respublikasining tuproq-iqlim sharoitlarida urchitish uchun mos keladigan yosh va nasldor aygʻirlar tanlanadi: yuqori ish unumdorligiga ega boʻlgan ogʻir yuk tortuvchi, salt miniladigan, aravaga qoʻshiladigan zotlar tanlanadi; benuqson tashqi tuzilishga, yuqori chopqirlikdagi sof qonli salt miniluvchi zotlar xususiyatiga ega boʻlgan salt miniladigan otlar; sportchi otlar — ushbu zotdagi otlar uchun belgilangan talablar boʻyicha ippodromlarda tegishli sinovlardan oʻtkazilgandan soʻng tanlanadi; d) choʻchqachilikda — yoshi 6 — 8 oylik, tirik vazni 100 kilogrammdan kam boʻlmagan va gavdasi uzun boʻlgan, Oʻzbekiston Respublikasining tuproq-iqlim sharoitlarida urchitish uchun zot standartlariga muvofiq boʻlgan nasldor choʻchqalar tanlanadi; e) parrandachilikda: yoshi 1 — 120 kunlik tuxum yoʻnalishidagi joʻjalar, yoshi 1 — 160 kunlik goʻsht yoʻnalishidagi joʻjalar, yoshi 1 — 210 kunlik kurkalar, yoshi 1 — 175 kunlik oʻrdaklar, yoshi 1 — 210 kunlik gʻozlar, yoshi 1 — 195 kunlik sesarkalar, yoshi 1 — 42 kunlik bedanalar, yoshi 1 — 240 kunlik fazanlar, yoshi bir kunlikdan 24 oylikkacha boʻlgan tuyaqushlar mazkur krossining normativ tirik vazniga muvofiq tanlanadi; vazni 52 — 72 gramm doirasidagi tovuqlar, vazni 75 — 90 gramm boʻlgan yengil zotli kurkalar va vazni 20 — 100 gramm boʻlgan ogʻir zotli kurkalar, vazni 70 — 90 gramm boʻlgan yengil zotli oʻrdaklar va vazni 75 — 95 gramm boʻlgan ogʻir zotli oʻrdaklar, vazni 130 — 180 gramm boʻlgan yengil zotli gʻozlar va vazni 150 — 220 gramm boʻlgan ogʻir zotli gʻozlar, vazni 39 — 50 gramm boʻlgan sesarkalar, vazni 10 — 12 gramm boʻlgan bedanalar, vazni 30 — 35 gramm boʻlgan fazanlar, vazni 700 — 1900 gramm boʻlgan tuyaqushlarning tuxum va goʻsht yoʻnalishidagi krosslarining inkubatsiyaga qoʻyiladigan tuxumlari tanlanadi; j) baliqchilikda — genetik markirovka qilingan zot va zot guruhlaridagi yuqori mahsuldor ota-onalardan olingan, yuqumli va invazion kasalliklarga chidamli nasldor zotli baliqlar (tirik baliqlar va otalantirilgan uvuldiriqlar) tanlanadi; z) asalarichilikda — naslli asalarilarni tanlashda uyasiz paketlardagi asalari oilalari va maxsus paketlardagi mahsuldor ona asalarilar tanlanadi; 200 milligrammdan kam boʻlmagan, yirik va qanotlari yaxshi rivojlangan ona asalarilar tanlanadi; tanlash belgilari: ona asalari yirik, dumaloq, dum qismiga qarab bir tekisda koʻrinishga ega va keng koʻkrakli boʻlishi kerak; i) ipakchilikda — jonlanishi 95 foizdan kam boʻlmagan, xalqaro standartga koʻra bitta kassetaning ogʻirligi 14,5 yoki 29 grammga mos ravishda sellyulyar usulda olingan, zararlanmagan sogʻlom urugʻlarni tanlash; k) moʻynachilikda — yuqori mahsuldor ota-onalardan olingan, nasldor moʻynali zotlar tanlanadi; norkalar, nutrilar, ondatralar, tulkilar: zotdorligi — sof zotli; moʻyna qoplamining sifati va rangi — zotga xos; quyonlar: zotdorligi — sof zotli; moʻyna qoplamining sifati va rangi — zotga xos; oʻlchami — yirik, tana tuzilishi –mustahkam; belgilarining majmui klassi — elita; l) embrionlar va urugʻlik materiallarni tanlashda har bir zotning eng yuqori mahsuldorlikka ega boʻlgan barcha turdagi hayvonlarning embirionlari va urugʻlik materiallari tanlab olinadi. Bunda import qiluvchi Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasiga eksport qiluvchi mamlakatlarda karantin muddati tugagunga qadar chetdan olib kelinadigan zotdor hayvonlarning kamida uchta avlodining kelib chiqishini tasdiqlovchi hujjatini taqdim etishi shart. 9. Chetdan olib kelingan nasldor hayvonlar veterinariya talablariga muvofiq belgilangan tartibda karantinga qoʻyiladi. 10. Karantin muddati tamom boʻlgandan soʻng naslli mahsulot (material) belgilangan tartibda davlat roʻyxatidan oʻtkaziladi. 11. Naslli mahsulot (material) eksporti va importini nazorat qilish Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi tomonidan belgilangan tartibda amalga oshiriladi. 12. Ushbu Nizom talablari buzilishida aybdor boʻlgan shaxslar qonunchilikda belgilangan tartibda javob beradilar. Bosqichlar Tadbirlar Masʼullar Muddatlari Eksport I bosqich Naslli materialni ssrtifikatlash uchun naslchilik ishlari boʻyicha hududiy veterinariya va chorvachilikni rivojlantirish boshqarmalariga zarur hujjatlarni taqdim etgan xolda murojaat qilish. Naslchilik subyektlari Naslli mahsulot (material) belgilangan muddatlarda bonitirovka qilingandan keyin Naslli mahsulot (material)ning kelib chiqishi, mahsuldorligi va boshqa sifatlarini tasdiqlaydigan tegishli sertifikatni berish. Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi 3 kun mobaynida II bosqich Naslli mahsulotni (materialni) eksport qilish yuzasidan xorijiy sheriklar bilan shartnoma tuzish. Naslchilik subyektlari Zarurat boʻlganda Tashki savdo kontraktlari boʻyicha elektron shakldagi tegishli maʼlumotlarni Tashqi savdo operatsiyalarining yagona elektron axborot tizimiga kiritish. Kontrakt tuzilgandan keyin III bosqich Xalqaro talablarga muvofiq naslli mahsulotni (materialni) karantin qilish va eksport qilish uchun veterinariya ruxsatnomalarini rasmiylashtirish, keyinchalik belgilangan tartibda veterinariya sertifikatlari berish. Davlat veterinariya xizmati belgilangan tartibda 4 soat mobaynida IV bosqich Keyinchalik eksport qilish uchun naslli mahsulotni (materialni) belgilangan tartibda bojxonada rasmiylashtirish. Bojxona xizmati organlari Bir ish kuni mobaynida Bosqichlar Tadbirlar Masʼullar Muddatlari Import I bosqich Naslli mahsulotni (materialni) import qilish yuzasidan xorijiy sheriklar bilan shartnomalar tuzish. Naslchilik subyektlari Zarurat boʻlganda Tashqi savdo kontraktlari boʻyicha elektron shakldagi tegishli maʼlumotlarni Tashqi savdo operatsiyalarining yagona elektron axborot tizimiga kiritish. Kontrakt tuzilgandan keyin II bosqich Oʻzbekiston Respublikasiga yetkazib berish maqsadida naslli mahsulotni (materialni) eksport qiluvchi mamlakatda tanlash va karantin qilish. Naslchilik subyektlari, Davlat veterinariya xizmati 30 kun mobaynida Naslli mahsulotni (materialni) Oʻzbekiston Respublikasi va tranzit davlatlar hududiga olib kirish uchun veterinariya ruxsatnomalarini xalqaro talablarga muvofiq belgilangan tartibda rasmiylashtirish hamda zotdor hayvonlarning kamida uchta avlodining kelib chiqishini tasdiqlovchi hujjatini vakolatli organga taqdim etish. Karantin muddati tugagungacha III bosqich Naslli mahsulotni (materialni) belgilangan tartibda bojxonada rasmiylashtirish. Bojxona xizmati organlari Uch ish kuni mobaynida IV bosqich Oʻzbekiston Respublikasi hududiga olib kirilgandan keyin naslli mahsulotni (materialni) veterinariya talablariga muvofiq karantin qilish va keyinchalik belgilangan tartibda veterinariya sertifikatlari berish. Naslchilik subyektlari, Davlat veterinariya xizmati belgilangan tartibda 4 soat mobaynida V bosqich Naslli mahsulotni (materialni) belgilangan tartibda davlat roʻyxatiga olish. Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi Karantin tugagan kundan keyin T/r TIF TN kodi Nomi Oʻlchov birligi 1. 0301 Sof zotli nasldor baliqlar ta 2. 0407 Zotdor tuxumlar ta 3. 0511 10 000 0 Sof zotli nasldor buqa urugʻi doza 4. 0511 91 901 1 Osyotr baliqlarining otalantirilgan uvuldirigʻi kg 5. 0511 91 901 9 Boshqa baliqlarning otalantirilgan uvuldiriqlari kg 6. 0511 91 902 0 Kriokonservalangan baliqlar urugʻi mg 7. 0511 99 851 0 Tut ipak qurti urugʻi gramm 8. Embrionlar: 8.1. 0511 99 852 1 otlarning embironlari ta 8.2. 0511 99 852 2 qoʻy yoki echkilarning emribonlari ta 8.3. 0511 99 852 3 qoramollarning emribonlari ta 8.4. 0511 99 852 9 boshqa hayvonlarning emribonlari ta 9. Quyidagilarning urugʻi: 9.1. 0511 99 853 1 aygʻirlarning urugʻi doza 9.2. 0511 99 853 2 qoʻchqor va takalarning urugʻi doza 9.3. 0511 99 853 9 boshqa hayvonlarning urugʻi doza 10. 0511 99 859 1 Osyotr baliqlarining chavoqlari kg T/r TIF TN kodi Nomi Oʻlchov birligi 1. 0101 21 000 0 Sof zotli nasldor otlar, tirik bosh 2. 0101 30 000 0 Sof zotli nasldor eshaklar, tirik bosh 3. 0101 90 000 0 Sof zotli nasldor xachirlar, tirik bosh 4. Sof zotli nasldor uy qoramollari, tirik bosh 4.1. 0102 21 100 0 Gʻunajinlar (birinchi bolalashgacha boʻlgan qoramolning urgʻochisi) bosh 4.2. 0102 21 300 0 Sof zotli nasldor sigirlar bosh 4.3. 0102 21 900 0 Boshqa sof zotli nasldor uy qoramollari bosh 5. 0102 31 000 0 Sof zotli nasldor buyvollar bosh 6. 0102 90 200 0 Boshqa sof zotli nasldor qoramollar bosh 7. 0103 10 000 0 Sof zotli nasldor choʻchqalar bosh 8. 0104 10 100 0 Sof zotli nasldor qoʻylar bosh 9. 0104 20 100 0 Sof zotli nasldor echkilar bosh 10. 0105 Sof zotli naslli tirik: uy parrandalari yaʼni, tovuqlar (Gallusdomestics), oʻrdaklar, gʻozlar, kurkalar va sesarkalar bosh 11. 0106 Boshqa sof zotli nasldor tirik hayvonlar bosh 12. 0301 Sof zotli nasldor baliqlar ta 13. 0407 Zotdor tuxumlar ta 14. 0511 10 000 0 Sof zotli nasldor buqa urugʻi doza 15. 0511 91 901 1 Osyotr baliqlarining otalantirilgan uvuldirigʻi kg 16. 0511 91 901 9 Boshqa baliqlarning otalantirilgan uvuldirigʻi kg 17. 0511 91 902 0 Kriokonservalangan baliq urugʻi mg 18. 0511 99 851 0 Tut ipak qurti urugʻlari gramm 19. Embrionlar: 19.1. 0511 99 852 1 otlarning embrionlari dona 19.2. 0511 99 852 2 qoʻy va echkilarning embrionlari dona 19.3. 0511 99 852 3 qoramollarning embrionlari dona 19.4. 0511 99 852 9 boshqa hayvonlarning embrionlari dona 20. Quyidagilarning urugʻi: 20.1. 0511 99 853 1 aygʻirlarning urugʻi doza 20.2. 0511 99 853 2 qoʻchqorlar va takalarning urugʻi doza 20.3. 0511 99 853 9 boshqa hayvonlarning urugʻi doza 21. 0511 99 859 1 osyotr baliqlarining chavoqlari kg